Legea care interzice fumatul pare ignorată la Primăria Craiova.

Într-o filmare de amator, făcută în holul central al instituţiei se vede cum directorul executiv al Primăriei fumează chiar în faţa unei săli de şedinţe.

Clipul a fost postat pe o reţea de socializare şi a devenit subiect de dezbatere.

Digi24 Craiova a întrebat autorităţile locale dacă angajata a fost sanctionată. Reprezentanţii Primăriei Craiova au răspuns că nu o pot amenda pentru că fapta sa nu a fost suprinsă de un agent constatator, care „să perceapă fapta contravenţională în mod direct, prin propriile simţuri”.